MULGI VALLA VALIMISKOMISJON

# KOOSOLEKU PROTOKOLL nr 4

Abja-Paluoja 12.09.2025

Algus kell 10.00, lõpp 11.30

Võtsid osa komisjoni esimees Milja Janson, komisjoni aseesimees Inge Dobrus, Tiia Kukk, Kertu Nellis, puudus komisjoni liige Piret Leskova

Koosolekut juhatas komisjoni esimees Milja Janson

Protokollis valla valimiskomisjoni liige Kertu Nellis

Komisjon kinnitas päevakorra:

1. Kandidaatide registreerimine 19.10.2025 toimuvatel kohaliku omavalitsuse volikogu valimistel ning erakondade ja valimisliitude järjekorra selgitamiseks liisuheitmise läbiviimine.

Valimiskomisjoni esimees Milja Janson andis ülevaate kandidaatide registreerimisdokumentide esitamise kohta.

Dokumendid esitas kolm erakonda ja kaks valimisliitu. Kokku esitati 134 kandidaati. Esitatud kandideerimisdokumendid vastavad kehtivatele nõuetele.

**Otsustati:** Registreerida 134 kandidaati. Valimisliit Meie Mulgimaa – 21 kandidaati; valimisliit Omakandi – 39 kandidaati; ISAMAA erakond – 38 kandidaati; EKRE – Eesti Konservatiivne Rahvaerakond – 27 kandidaati; erakond Parempoolsed – 9 kandidaati. Registreeritud kandidaatide nimekiri protokolli lisas.

Korraldada registreerimisnumbrite selgitamiseks liisuheitmine. Liisutõmbajaks määrati valimiskomisjoni liige Kertu Nellis, kes lahkus ruumist.

Kell 10.13 toimus liisuheitmine. Valimiskomisjoni liige Kertu Nellis sisenes ruumi ja tõmbas liisku.

Liisuheitmise tulemusel selgus järgmine erakondade ja valimisliitude järjekord:

1. Valimisliit Omakandi
2. Valimisliit Meie Mulgimaa
3. EKRE – Eesti Konservatiivne Rahvaerakond
4. ISAMAA erakond
5. Erakond Parempoolsed

**Otsustati:** vastu võtta Mulgi valla valimiskomisjoni otsus nr 5 „Kandidaatide registreerimine kohaliku omavalitsuse volikogu valimisteks“.

Koosolek lõppes kell 11.30

(allkirjastatud digitaalselt) (allkirjastatud digitaalselt)

Milja Janson Kertu Nellis

Juhataja Protokollija